CELEX: 52015PC0234
Language: et
Date: 2015-05-29
Title: Ettepanek: NÕUKOGU OTSUS Euroopa Liidu nimel võetava seisukoha kohta Rahvusvahelise Telekommunikatsiooni Liidu (ITU) 2015. aasta ülemaailmsel raadiosidekonverentsil (WRC-15)

EUROOPA
                          KOMISJON
                                                 Brüssel, 29.5.2015
                                                 COM(2015) 234 final
                                                 ANNEX 1
                                         LISA
                              järgmise dokumendi juurde:
                                      Ettepanek:
                                  NÕUKOGU OTSUS
   Euroopa Liidu nimel võetava seisukoha kohta Rahvusvahelise Telekommunikatsiooni
         Liidu (ITU) 2015. aasta ülemaailmsel raadiosidekonverentsil (WRC-15)
ET                                                                                 ET
 ---pagebreak---                                                LISA
                                  järgmise dokumendi juurde:
                                            Ettepanek:
                                       NÕUKOGU OTSUS
     Euroopa Liidu nimel võetava seisukoha kohta Rahvusvahelise Telekommunikatsiooni
           Liidu (ITU) 2015. aasta ülemaailmsel raadiosidekonverentsil (WRC-15)
   ITU raadioside-eeskirjade muudatuste üle peetavatel läbirääkimistel ja muudatuste
   vastuvõtmisel WRC-15 raames tuleks liidu nimel võtta järgmised seisukohad.
   1.      Päevakorrapunkti 1.1 all:
          määrata rahvusvahelisele mobiilsidele sagedusala 1 452–1 492 MHz ning külgnevad
           sagedusalad 1 427–1 452 MHz ja 1 492–1 518 MHz, kaitstes samal ajal passiivseid
           teenuseid allpool sagedust 1 427 MHz;
          eraldada kaaseelisõiguse põhimõttel mobiilside teenustele                 ja  määrata
           rahvusvahelisele mobiilsidele sagedusala 3 400–3 800 MHz;
          lükata tagasi sagedusala 470–694 MHz kaaseelisõiguse põhimõttel eraldamine
           mobiilside teenustele Euroopas;
          mitte eraldada kaaseelisõiguse põhimõttel mobiilside teenustele sagedusalasid 5 350–
           5 470 MHz ja 5 725–5 850 MHz ega määrata rahvusvahelisele mobiilsidele lisaks
           nimetatutele sagedusala 5 850–5 925 MHz, uurides samal ajal täiendavalt neid kolme
           sagedusala, et kaaluda nende kasutamist raadio-kohtvõrkude jaoks, ning tagades
           kõigil juhtudel primaarse kasutuse kaitse.
   2.      Päevakorrapunkti 1.2 all:
          seada kaitsetasemed ringhäälinguteenusele allpool sagedust 694 MHz, mis on
           kooskõlas Euroopa Postside- ja Telekommunikatsiooniadministratsioonide
           Konverentsi tehtud uuringu tulemustega, ning seada sagedusala alampiiriks 694
           MHz;
          mitte lisada täiendavaid piiranguid ringhäälingu kaitseks sagedusalas 694–790 MHz,
           ehkki võib võtta meetmeid, et tagada traadita lairibaühenduse ja olemasolevate
           aeronavigatsioonisüsteemide tasakaalustatud kooseksisteerimine ELi idapiiridel
           sagedusalas 694–790 MHz.
   3.      Päevakorrapunkti 1.18 all: eraldada raadiolokatsiooni teenusele sagedusala 77,5–78
           GHz ja kaitsta selle sagedusala kasutamist liiklusradarite poolt, kehtestamata liigseid
           piiranguid, kuid võttes arvesse, et raadioastronoomiajaamadele peab pakkuma
           jätkuvalt kaitset.
   4.      Päevakorrapunkti 10 all: toetada tuleks WRC-19 päevakorrapunkti, mis käsitleb 5G-
           mobiilsidesüsteemide spektrivajadusi, keskendudes uutele eraldamistele ülalpool
           sagedust 6 GHz ja ühisele lähenemisviisile seoses ühilduvusuuringute algatamisega
           WRC-19 eel.
ET                                               2                                                 ET
 ---pagebreak---    5. Pidades WRC-15 käigus läbirääkimisi mis tahes asjakohase muudatuse üle ITU
      raadioside-eeskirjades, on vaja tagada kooskõla liidu õigusega, jälgides eriti, et
      järgitakse direktiivi 2002/21/EÜ (elektrooniliste sidevõrkude ja -teenuste ühise
      reguleeriva raamistiku kohta) artiklis 9 ning otsuses 243/2012/EL (millega luuakse
      mitmeaastane raadiospektripoliitika programm) sätestatud põhimõtteid ning et ei
      mõjutataks selle edasist prognoositavat arengut.
ET                                          3                                            ET
 ---documentbreak---                           EUROOPA
                          KOMISJON
                                                  Brüssel, 29.5.2015
                                                  COM(2015) 234 final
                                                  2015/0119 (NLE)
                                       Ettepanek:
                                  NÕUKOGU OTSUS
   Euroopa Liidu nimel võetava seisukoha kohta Rahvusvahelise Telekommunikatsiooni
         Liidu (ITU) 2015. aasta ülemaailmsel raadiosidekonverentsil (WRC-15)
                                 (EMPs kohaldatav tekst)
ET                                                                                 ET
 ---pagebreak---                                              SELETUSKIRI
   1.        ETTEPANEKU TAUST
   Ülemaailmne raadiosidekonverents (World Radiocommunication Conference, edaspidi
   „WRC”) on kohtumine, kus vaadatakse läbi raadioeeskirjad, millega kodifitseeritakse
   raadiospektri kasutuse piiriüleseid aspekte, määrates eelkõige kindlaks, millistele
   raadioteenustele eraldatakse spektri konkreetsed sagedusalad. WRC tegeleb vaid piiratud
   hulga raadioeeskirjadega, määrates arutluse alla tulevad sagedusribad ja võimalike tulemuste
   reguleerimisala vastavalt eelneva WRC käigus kokkulepitud päevakorrale. Järgmine
   konverents toimub Genfis 2.–27. novembril 2015. Pärast mitu aastat kestnud ettevalmistustöid
   lõpeb konverents Rahvusvahelise Telekommunikatsiooni Liidu (ITU) raadioside-eeskirjade
   muudatuste vastuvõtmisega.
   ELi kõik liikmesriigid on ITU liikmed ning osalevad aktiivselt raadioside-eeskirjade
   kohandamise protsessis. Euroopa Liit on „sektoriliige”, kelle staatus sarnaneb tööstusharu
   organisatsioonide omaga. Ühine lähenemisviis spektri planeerimisele liikmesriikide
   territooriumidel tähendab seda, et tegelikkuses võib raadioside-eeskirjadel olla
   spektrikasutusele märkimisväärne mõju, isegi täiesti riigisisestes olukordades.
   ELi strateegiline ja ühtne spektripoliitika on tänapäevases infoühiskonnas tähtis element, mis
   hõlbustab paljude poliitikaeesmärkide saavutamist; Euroopa Parlament ja nõukogu on
   tunnustanud raadiospektri tähtsust eeskätt 7. märtsi 2002. aasta direktiiviga 2002/21/EÜ
   elektrooniliste sidevõrkude ja -teenuste ühise reguleeriva raamistiku kohta1 (edaspidi
   „raamdirektiiv”)        ja      otsusega   243/2012/EL,        millega      luuakse     mitmeaastane
                                         2                                     3
   raadiospektripoliitika programm Euroopa Liidus. Raamdirektiivis osutatakse konkreetselt
   raadioside-eeskirjadele, mida liikmesriigid on kohustatud järgima. Lisaks on raadiospektrit
   käsitlevas otsuses 676/2002/EÜ nõutud, et otsuse kohaste toimingute käigus tuleb võtta
   nõuetekohaselt arvesse ITU tööd.
   Seega on oluline, et WRC-15 käigus tehtud otsused võimaldaksid liidul teostada oma sisemist
   pädevust siseturu rakendamiseks ja sobilike poliitikameetmete väljatöötamiseks. Sellega
   seoses peab liit tagama, et tema huvid oleksid WRC läbirääkimistel selgelt esile toodud ja
   kaitstud.
   2.        HUVITATUD ISIKUTEGA KONSULTEERIMISE JA MÕJUHINNANGU
             TULEMUSED
   Euroopa Postside- ja Telekommunikatsiooniadministratsioonide Konverents (CEPT) on
   valmistanud WRC-15 läbirääkimiste materjali ette juba alates 2012. aastast. Kõik CEPTi
   kohtumised on olnud huvitatud isikutele avatud. Lisaks korraldasid komisjon ja CEPT kaks
   ühisseminari (10. detsembril 2013 ja 14. aprillil 2015), mille käigus tutvustati Euroopa
   esialgseid poliitikaeesmärke koos ülevaatega olukorrast CEPTis. Raadiospektripoliitika
   töörühma arvamus Euroopa poliitikaeesmärkide kohta esitati 19. veebruaril 2015 pärast
   avalikku konsultatsiooni.
   3.        ETTEPANEKU ÕIGUSLIK KÜLG
   ITU on ÜRO amet, mis vastutab telekommunikatsiooni arengu toetamise eest globaalsel
   1
           ELT L 108, 24.4.2002, muudetud direktiiviga 2009/140/EÜ, ELT L 337, 18.12.2009.
   2
           ELT L 81, 21.3.2012.
   3
           Sealsamas, artikli 9 lõige 1.
ET                                                     2                                                ET
 ---pagebreak---    tasandil. ITUsse kuuluvad kõik ELi liikmesriigid. ITU-Ri ehk raadioside ja muude
   raadiospektri kasutusaladega tegeleva ITU haru ülesanne on ühest küljest „raadiospektri
   sagedusribade eraldamine ja territoriaalne sageduseraldus” ning teisest küljest
   „raadiosageduslike ülesannete registreerimine ja kosmoseside teenuste puhul satelliidi
   geostatsionaarse orbiidiga seotud orbitaalpositsioonide või muudel orbiitidel paiknevate
   satelliitide vastavate näitajate registreerimine, et vältida kahjulikke raadiohäireid eri riikide
   raadiojaamade vahel”4.
   Ülesande esimese poole täitmist võimaldavad raadioside-eeskirjad, mida võib pidada
   rahvusvaheliseks         lepinguks         ning   mis  vaadatakse   läbi   igal    ülemaailmsel
   raadiosidekonverentsil. Raadioside-eeskirjad ei näe ette spektri konkreetseid kasutusviise
   üksikute ITU liikmesriikide piires. Kuna aga nendega reguleeritakse spektri kasutust viisil,
   mis võimaldaks vältida piiriüleseid häireid ja määrata kindlaks prioriteetseid sideliike, on
   raadioside-eeskirjadel laialdane mõju spektri kasutamisele igas ITU liikmesriigis ning seega
   liidus tervikuna. Suurem osa WRC-15 päevakorrapunktidest käsitlevad spektri konkreetse
   sagedusriba või -ribade kasutuse muutmist; päevakorrapunktid on kindla ulatusega, kuid
   vajavad tulemusteni jõudmiseks läbirääkimisi ja kompromisse.
   Raadioside-eeskirjade muudatused kehtivad ajutiselt iga osapoole suhtes, kes on muudatusele
   alla kirjutanud5.Osapooled loetakse muudatusest tulenevate kohustustega nõustunuks 36 kuud
   pärast muudatuse jõustumise kuupäeva6.Seega loob WRC-15 käigus toimuv raadioside-
   eeskirjade muutmine õigusakti, millel on õiguslik toime Euroopa Liidu toimimise lepingu
   artikli 218 lõike 9 tähenduses. Seetõttu tuleb ette valmistada liidu nimel vastuvõetavad
   seisukohad.
   ITU eeskirjad võivad mitmel viisil mõjutada või muuta ELi ühiste eeskirjade ja
   tegevussuundade reguleerimisala. Kohaldades raamdirektiivi artiklit 9, mis käsitleb
   raadiosageduste haldamist elektrooniliste sideteenuste puhul, järgivad liikmesriigid vastavalt
   sama dokumendi artikli 9 lõike 1 teise lõigu kohaselt „asjaomaseid rahvusvahelisi
   kokkuleppeid, sealhulgas ITU raadioeeskirju”. ITU raadioeeskirjade muutmine võib seega
   mõjutada artiklit 9 või muuta selle reguleerimisala.
   Seoses raadiospektriga kitsamalt on otsuse 243/2012/EL artiklis 10 sätestatud, et kui
   spektrialastel „rahvusvahelistel läbirääkimistel käsitletav teema kuulub liidu pädevusse, võtab
   liit seisukoha kooskõlas liidu õigusega”.
   Lisaks on komisjon raadiospektrit käsitleva otsuse (676/2002/EÜ) alusel võtnud vastu ka mitu
   tehnilise ühtlustamise otsust, et tagada raadiospektri kättesaadavus ja tõhus kasutamine liidus.
   Need otsused on vastu võetud koostöös raadiospektrikomitees osalevate liikmesriikidega ja
   CEPTilt saadud tehnilise abi põhjal.
   WRC-15 päevakorrapunktide uurimine näitab, et kolm päevakorrapunkti võivad otseselt
   mõjutada ühiseid eeskirju või muuta nende reguleerimisala, kuna need on reguleeritud ELi
   õigusega või seotud käimasoleva konkreetse regulatiivse tööga. Kaks päevakorrapunkti
   käsitlevad elektroonilise side teenuseid ja on otseselt seotud ELi jõupingutustega pakkuda
   oma kodanikele ühenduvust. Kolmas käsitleb mootorsõidukite turvalisust:
   - punkt 1.1, mis käsitleb rahvusvahelise mobiilside (IMT) spektrit, mis ELi õiguses vastab
   mobiilsele lairibaühendusele. Selle punktiga on seotud raadiospektripoliitika programmi säte
   leida ELi traadita lairibateenuste jaoks sagedusala(sid) vähemalt 1 200 MHz ulatuses.
   4
            ITU põhikirja artiklid 1 ja 2a.
   5
            ITU põhikirja artikli 54 lõige 3 penter.
   6
            ITU põhikirja artikli 54 lõige 5 bis.
ET                                                      3                                            ET
 ---pagebreak---    Asjaomaste sagedusribade kohta on olemas ka otsus 2008/411/EÜ sagedusala 3 400–3 800
   MHz ühtlustamise kohta traadita lairiba teenuste puhul, otsus 2015/750/EL sagedusala 1 452–
   1 492 MHz ühtlustamise kohta allalüli-tüüpi lairiba teenuste puhul, otsus 2008/671/EÜ
   sagedusala 5 875–5 905 MHz ühtlustatud kasutamise kohta intelligentsetes
   transpordisüsteemides ning CEPTi kehtiv mandaat seoses raadio-kohtvõrkude kasutamisega
   sagedusvahemikes 5 350–5 470 MHz ja 5 725–5 925 MHz,
   – punkt 1.2, millega kehtestatakse parameetrid sagedusala 700 MHz kasutamiseks
   rahvusvahelises mobiilsides. WRC-12 otsusega eraldati see sagedusala lisaks olemasolevale
   lairibaühendusele kaaseelisõiguse põhimõttel mobiilside teenustele jõustumisega alates WRC-
   15st. Selle sagedusalaga seoses on CEPTile antud mandaat töötada välja ühtlustatud tehnilised
   tingimused raadiospektri kasutamiseks traadita lairibaühenduse jaoks sagedusalas 694–790
   MHz . Nagu märkis komisjon, peab ITU olema oma otsustes võimalikult paindlik, et
   võimaldada nõukogul ja parlamendil otsustada sagedusala tulevase kasutuse üle, ning
   – punkt 1.18 kokkupõrke vältimise liiklusradarite kohta, mis töötavad sagedusalas 77,5–78
   GHz. Selliste radarite kasutamine on ELis juba ühtlustatud otsusega 2004/545/EÜ, mis
   võimaldab lähiala liiklusradarite kasutamist kogu 77–81 GHz sagedusalas.
   Ülejäänud WRC-15 päevakorrapunktid käsitlevad raadiospektripoliitika töörühma arvamust,
   mida jagab ka komisjon seoses spektripoliitika sisuliste küsimustega.
   Mõned neist päevakorrapunktidest on seotud ELi poliitikaga, näiteks transpordipoliitikaga
   (päevakorrapunktid 1.5, 1.7, 1.8, 1.15, 1.16 ja uus päevakorrapunkt lendude jälgimise kohta),
   kosmosepoliitikaga (päevakorrapunktid 1.5, 1.7, 1.8, 1.11, 1.12, 1.16 ja 1.17),
   kliimamuutustega võitlemise ja Maa seirega (päevakorrapunktid 1.5, 1.12, 1.17, ent ka 1.1)
   või tööstuspoliitika ja majanduskasvuga (päevakorrapunktid 1.16 ja 1.17). Nagu sellest
   ülevaatest järeldada võib, on sageli mängus mitu liidu poliitilist huvi. WRC-15 läbirääkimised
   võivad anda tulemusi, mis võivad otseselt või kaudselt mõjutada liidu kehtivat õigust või selle
   prognoositavat arengut. Seega tuleks liidu seisukohta nendes päevakorrapunktides kaitsta,
   tagades liidu õiguse kehtivate nõuete austamise läbirääkimiste käigus ning selle, et
   läbirääkimised ei piira liidu õiguse prognoositavat edasist arengut.
   Päevakorrapunkt 1.3. See päevakorrapunkt loodi WRC-12 käigus katsena ühtlustada
   raadiospektrit, mida avalikud teenused kasutavad avaliku julgeoleku ja katastroofiabi (PPDR)
   pakkumiseks. See oleks väga ulatuslik ettevõtmine, kui võtta arvesse, et praegune
   spektrikasutus on äärmiselt killustunud isegi Euroopa tasandil. Ülemaailmsel tasandil on
   realistlikum rakendada mõõdukat lähenemisviisi. ITUle tuleks anda asjakohast teavet avaliku
   julgeoleku ja katastroofiabi regionaalsete sagedusvahemike kohta, ilma et sellega kaasneks
   kohustus kasutada teatavat tehnikat ja/või konkreetset sagedusala.
   Päevakorrapunkt 1.5. See päevakorrapunkt käsitleb seda, kuidas lülitada kaugjuhitavad
   õhusõidukisüsteemid        (RPAS)     eraldamata     õhuruumi,      kus   kehtivad    harilikud
   lennujuhtimiseeskirjad. See on vajalik, et võimaldada nende süsteemide tõhusat
   tsiviilotstarbelist kasutamist. Kasutusalade hulgas võivad olla näiteks otsingu- ja päästetööd
   ning piiripatrull Vahemerel, metsatulekahjude ulatuse kindlakstegemine, kui mehitatud
   õhusõidukite kasutamine on liiga riskantne, varude tarnimine rasketes maastikutingimustes
   ning kliimamuutuste mõjude kindlaksmääramine.Paiksele satelliitsidele eraldatud
   sagedusalade kasutamist mehitamata õhusõiduki süsteemidega sidepidamiseks tuleks
   põhimõtteliselt toetada, tagades samal ajal ühilduvuse muude teenustega, millele nimetatud
   sagedusalad on eraldatud, kahjustamata muude sama sagedusala satelliitvõrkude kehtivat
   koordineerimis- ja teatamiskorda ning täites Rahvusvahelise Tsiviillennunduse
   Organisatsiooni nõudeid lennuohutuse tagamiseks.
ET                                                 4                                               ET
 ---pagebreak---    Päevakorrapunkt 1.7. (ECS) Algselt oli see sagedusala kavandatud laiendusena õhusõidukite
   mikrolainemaandumissüsteemidele. Seni ei ole aga olnud vajadust selle sagedusala
   kasutamiseks lennundussektoris ning on tehtud ettepanek tühistada varasemad nõuded, et
   kaotada järk-järgult kosmoseside kasutamine selles sagedusalas. Regulatiivsete piirangute
   kaotamist paikselt satelliitsidelt (Maalt kosmosesse) sagedusalas 5 091–5 150 MHz tuleks
   toetada.
   Päevakorrapunkt 1.8. Toetada tuleks sagedusalades 5 925–6 425 MHz ja 14–14,5 GHz
   töötavate maajaamade paindlikumat kasutamist, jätkates samal ajal samade sagedusalade
   muude teenuste kaitsmist. Nõuete leevendamisest võib olla kasu Euroopa kosmose- ja
   meretööstusele.
   Päevakorrapunkt 1.11. Selle eraldamise eesmärk on telemeetria jälgimine ja satelliitide
   juhtimine ning see on eriti huvipakkuv kosmosepoliitika arendamise seisukohast. Toetada
   tuleks taotlust eraldada Maa-uuringute satelliitsideteenustele (Maalt kosmosesse) sagedusala
   7–8 GHz, tagades samal ajal kõnealuse sagedusala olemasolevate raadiosideteenuste
   adekvaatse kaitse.
   Päevakorrapunkt 1.12. Selle punktiga toetatakse järgmise põlvkonna Maa-uuringute
   satelliidisüsteemide väljatöötamist ning see täiendab Copernicuse programmi. Sagedusalade 9
   200–9 300 MHz ja 9 900–10 400 MHz esmajärjekorras eraldamist Maa-uuringute
   satelliitsideteenustele tuleks toetada tingimusel, , et seda laiendust kasutatakse vaid nende
   süsteemide puhul, mis vajavad laiemat sagedusriba kui 600 MHz.
   Päevakorrapunktid 1.15 ja 1.16. Need punktid võimaldavad vähendada ülekoormust
   pardasideteenustel sadamates ning võtta kasutusele uue turvasüsteemi. Need puudutavad nii
   mere- kui ka kosmosepoliitikat. Pardasideraadiojaamade täiustamiseks vajalikke muudatusi
   ja merendussektoris kasutatava andmevahetussüsteemi VHF arendamist tuleks toetada.
   Päevakorrapunkt 1.17. Ülemaailmselt ühtlustatud lahendust traadita avioonikasidele
   sagedusalas 4 200–4 400 MHz tuleks toetada, tagades samal ajal selles sagedusalas praegu
   toimivate aeronavigatsioonisüsteemide kaitse. Hea lõpptulemus võib märkimisväärselt
   langetada õhusõiduki kaalu, vähendada kütusetarvet ja tegevuskulusid ning piirata
   lennuliikluse keskkonnamõju.
   Seoses uue päevakorrapunktiga lendude jälgimise kohta tuleks mis tahes tulevase süsteemi
   nõuded nõuetekohaselt kindlaks teha ning tagada, et konverentsil tehtav mis tahes otsus
   põhineks neil nõuetel.
   Eelöeldut arvesse võttes tuleks Euroopa Liidu toimimise lepingu artikli 218 lõike 9 kohaselt
   koostada seisukohad, mis võetakse liidu nimel ülemaailmsel raadiosidekonverentsil, mis on
   kokku kutsutud raadioside-eeskirjade muutmiseks.
   4.         MÕJU EELARVELE
   Konkreetne mõju Euroopa Liidu eelarvele puudub, välja arvatud läbirääkimiskulud.
ET                                                 5                                             ET
 ---pagebreak---                                                           2015/0119 (NLE)
                                               Ettepanek:
                                          NÕUKOGU OTSUS
     Euroopa Liidu nimel võetava seisukoha kohta Rahvusvahelise Telekommunikatsiooni
             Liidu (ITU) 2015. aasta ülemaailmsel raadiosidekonverentsil (WRC-15)
                                        (EMPs kohaldatav tekst)
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artiklit 114 koostoimes artikli 218
   lõikega 9,
   võttes arvesse Euroopa Komisjoni ettepanekut
   ning arvestades järgmist:
   (1)     Resolutsiooni 1343 kohaselt, mis sisaldab            ITU 2012. aasta ülemaailmsel
           raadiosidekonverentsil (edaspidi „WRC-12”) vastu võetud päevakorda, võetakse 2015.
           aasta ülemaailmsel raadiosidekonverentsil (edaspidi „WRC-15”) raadioside-eeskirjade
           muudatuste kujul vastu õigusaktid, mis kehtivad ajutiselt iga osapoole suhtes, kes on
           konverentsi lõppaktidele alla kirjutanud. Osapooli tuleb igal juhul lugeda lõppaktidega
           nõustunuks 36 kuud pärast muudatuse jõustumiskuupäeva. Raadioside-eeskirjade
           osapoolteks on kõik ELi liikmesriigid ja vähemalt mõned muudatustest võivad
           mõjutada ELi ühiseid eeskirju või muuta nende reguleerimisala. Seetõttu on vaja
           kokku leppida liidu nimel võetavates seisukohtades, ehkki Euroopa Liit ei ole ITU
           täisliige.
   (2)     Direktiivi 2002/21/EÜ (elektrooniliste sidevõrkude ja -teenuste ühise reguleeriva
           raamistiku kohta, edaspidi „raamdirektiiv”) artikli 9 lõike 1 teise lõigu kohaselt
           järgivad liikmesriigid artikli 9 kohaldamisel asjaomaseid rahvusvahelisi kokkuleppeid,
           sealhulgas ITU raadioside-eeskirju. Mis tahes muudatuse korral ITU raadioside-
           eeskirjades tuleb seega arvesse võtta, kas see mõjutab artiklit 9 või muudab selle
           reguleerimisala.
   (3)     Raamdirektiivi artiklis 9 on nõutud, et liikmesriigid tagaksid oma territooriumil
           elektroonilise side teenusteks kasutatavate raadiosageduste tulemusliku haldamise
           kooskõlas direktiivi artiklitega 8 ja 8a. Artiklis 8 on nõutud, et riigi reguleerivad
           asutused toetaksid konkurentsi elektroonilise side võrkude, elektroonilise side teenuste
           ning nendega seotud vahendite ja teenuste pakkumisel muu hulgas soodustades
           raadiosageduste tulemuslikku kasutamist ja kindlustades nende tõhusa haldamise ning
           aitaksid siseturu arengule kaasa, kõrvaldades senised takistused elektroonilise side
           võrkude, nendega seotud vahendite ja teenuste ning elektroonilise side teenuste
           pakkumiselt Euroopa tasandil. Artiklis 8a on nõutud, et liikmesriigid võtaksid muu
           hulgas arvesse ELi poliitika majanduslikke avalikke huve, sõnavabadust, kultuurilisi ja
           tehnilisi aspekte ning raadiospektri kasutajaskondade erinevaid huve, et tagada
           raadiospektri optimaalne kasutamine ning vältida kahjulikke häireid.
ET                                                  6                                               ET
 ---pagebreak---    (4)  Ühised eeskirjad on sätestatud ka komisjoni otsustes 2005/513/EÜ, 2008/411/EÜ ja
        2004/545/EÜ; arvesse tuleks võtta ka komisjoni jätkuvat regulatiivset tööd koos
        liikmesriikidega raadiospektrikomitees ja raadiospektripoliitika töörühmas CEPTi
        kaasabil ning Euroopa Parlamendi ja nõukogu otsuse 676/2002/EÜ (edaspidi
        „raadiospektrit käsitlev otsus”) alusel. Seega peaksid liikmesriigid võtma liidu nimel
        seisukohad, mis ei sea kahtluse alla nimetatud otsuste sisu ega jätkuvat regulatiivset
        tööd.
   (5)  Konkreetsed suunised, mis on vajalikud selleks, et võimaldada liikmesriikidel võtta
        konverentsil seisukoht päevakorrapunktide asjus, mis on seotud olemasolevate
        ühtlustamisotsustega vastavalt raadiospektrit käsitlevale otsusele või jätkuva
        regulatiivse tööga sellise ühtlustamise nimel, ei piira liidu välispädevust seoses muude
        päevakorrapunktidega, mis võivad mõjutada ühiseid eeskirju või muuta nende
        reguleerimisala. Seoses viimatimainituga võib liidu seisukoht nendes
        päevakorrapunktides piirduda sellega, et läbirääkimiste käigus tagatakse liidu õiguse
        olemasolevate nõuete austamine.
   (6)  WRC-12 resolutsiooni 233 kohaselt, mis on seotud WRC-15 päevakorrapunktiga 1.1,
        peab ITU määrama kindlaks rahvusvahelise mobiilside (IMT) võimalikud
        sagedusribade tulenevalt nende sagedusribade praegusest või tulevasest eraldamisest
        mobiilside teenustele; võimalikku valikusse kuuluvad sagedusribad 470–694 MHz,
        1427–1518 MHz, 3400–3800 MHz, 5350–5470 MHz ja 5725–5925 MHz.
   (7)  Seoses mobiilsidega on Euroopa Parlamendi ja nõukogu otsuses 243/2012/EL, millega
        luuakse mitmeaastane raadiospektripoliitika programm, nõue määrata hiljemalt 2015.
        aastal kindlaks vähemalt 1 200 MHz spekter traadita lairibasidele, kaasa arvatud juba
        ühtlustatud sagedusribad. Seega tuleks rahvusvahelise mobiilside (IMT) võimalikke
        sagedusribasid käsitleda kõigil läbirääkimistel nii, et läbirääkimiste käigus oleks
        tagatud ELi ühtsuse säilimine.
   (8)  Seoses sellega on komisjoni otsusega 2008/411/EÜ7 ühtlustatud sagedusala 3 400–3
        800 MHz traadita lairibaühendusele ning komisjoni otsusega 2005/513/EÜ8
        ühtlustatud sagedusalad 5 150–5 350 MHz ja 5 470–5 725 MHz traadita
        juurdepääsusüsteemidele, sealhulgas raadio-kohtvõrkudele. Seoses sagedusalaga 1
        452–1 492 MHz, on raadiospektrit käsitleva otsuse artikli 4 lõike 3 alusel
        vastuvõtmisel tehniline ühtlustamismeede, mis peaks raadiospektrikomitee positiivse
        arvamuse korral võimaldama selle sagedusala ühtlustamist traadita lairibasideks liidus.
        See sagedusala (1 452–1 492 MHz) koos külgnevate sagedusaladega 1 427–1 452
        MHz ja 1 492–1 518 MHz on üks läbirääkimiste põhielemente, mis kinnitab vajadust
        tervikliku lähenemisviisi järele kogu sagedusalas.
   (9)  Komisjoni otsusega 2008/671/EÜ ühtlustatakse raadiospektri kasutamine sagedusalas
        5 875–5 905 MHz intelligentsetes transpordisüsteemides ohutusega seotud rakenduste
        jaoks
   (10) Võttes arvesse raadiospektrikomitee positiivset arvamust, andis komisjon 2. septembril
        2013 CEPTile ülesande uurida ja teha kindlaks ühtlustatud ühilduvuse ja ühiskasutuse
        tingimused traadita juurdepääsusüsteemide, sealhulgas raadio-kohtvõrkude
        kasutamiseks liidus sagedusalades 5 350–5 470 MHz ja 5 725–5 925 MHz, rõhutades
        eriti Copernicuse programmi (Maa seire Euroopa programmi) ja meteoroloogiliste
   7
        Muudetud komisjoni otsusega 2014/276/EL.
   8
        Muudetud komisjoni otsusega 2007/90/EÜ.
ET                                               7                                               ET
 ---pagebreak---            pardaradarite kavandatava tegevuse kaitset. CEPTi andmetel puuduvad praegu
           häirevähendusmeetodid, mis võimaldaksid raadio-kohtvõrkude lisamist sagedusalasse
           5 350–5 470 MHz koos Copernicuse süsteemiga, ja otsustega, mis käsitlevad
           sagedusalade 5 350–5 470 MHz ja 5 725–5 925 MHz kasutamist raadio-kohtvõrkude
           tarbeks, tuleks viivitada kuni WRC-19-ni, sest uuringud ei ole veel lõppenud.
   (11)    WRC-12 käigus vastu võetud resolutsioonis 232 koostoimes WRC-15
           päevakorrapunktiga 1.2 nähakse ette volitus uuringute tegemiseks ITU tasandil seoses
           sagedusala 694–790 MHz eraldamisega mobiilsideteenustele ning see volitus peaks
           jõustuma viivitamatult pärast WRC-15 lõppu. Kuna seda sagedusala kasutatakse
           praegu kõigis liikmesriikides maapealse ringhäälingu tarbeks, siis andis komisjon,
           olles saanud raadiospektrikomiteelt positiivse arvamuse, 19. veebruaril 2013 CEPTile
           raadiospektrit käsitleva otsuse artikli 4 lõike 2 alusel volituse töötada välja ühtlustatud
           tehnilised tingimused traadita lairibaühenduse kasutamiseks sagedusalas 694–790
           MHz, et komisjon saaks need vastu võtta rakendusotsusega raadiospektrit käsitleva
           otsuse artikli 4 lõike 3 alusel. Nagu rõhutatud ka raadiospektripoliitika töörühma 19.
           veebruaril 2015 avaldatud arvamuses, sõltub sellise tehnilise ühtlustamislahenduse
           rakendamine otsusest, mille nõukogu ja parlament peavad vastu võtma kõnealuse
           sagedusala tulevase kasutuse kohta ning mida ei võeta vastu enne WRC-15 lõppu.
           Seega peaksid WRC-15 tulemused olema võimalikult paindlikud, et võimaldada
           parlamendil ja nõukogul otsustamist, kuna sellise meetme tagajärgedel on määrav
           tähtsus ringhäälinguteenuste ja traadita elektroonilise lairibaside teenuste osutamise
           seisukohast liidus.
   (12)    Võttes lisaks arvesse UHF-sagedusala alumise osa tähtsust ringhäälingus, tuleb tagada,
           et WRC-15 võimaldaks säilitada liidus piisava spektri maapealsete
           audiovisuaalmeedia teenuste osutamiseks sagedusalas 470–694 MHz. See on
           kooskõlas otsuse 243/2012/EL artikliga 7, milles nõutakse, et liikmesriigid koostöös
           komisjoniga tagaksid liidu kodanikele pakutavate innovaatilise audiovisuaalse meedia
           teenuste maapealse ja satelliitide kaudu osutamise jaoks piisava spektri
           kättesaadavuse, võttes ühtlasi arvesse, et poolte Euroopa leibkondadeni jõuab
           ringhääling praegu maapealsete teenuste abil ning et Euroopa ringhääling kasutab
           ulatuslikult sagedusriba 470–694 MHz.
   (13)    Järgmise, 2019. aasta konverentsi päevakord võetakse vastu WRC-15 käigus
           päevakorrapunkti 10 all. Lähtudes WRC-15 päevakorrapunkti 1.1 alusel tehtavatest
           otsustest rahvusvahelise mobiilside võimalike sagedusalade kohta, on kogu maailmas
           eriline huvi määrata kindlaks viienda põlvkonna rahvusvahelise mobiilside spekter
           sagedustel üle 6 GHz. ITU protsessi ettevalmistustöö peab vastama ELis samal ajal
           tehtavale tööle.
   (14)    WRC-12 käigus vastu võetud resolutsioonis 654 koostoimes WRC-15
           päevakorrapunktiga 1.18 kutsutakse üles tegema uuringuid seoses sagedusala 77,5–
           78 GHz eraldamisega lähiala liiklusradaritele. Komisjoni otsusega 2004/545/EÜ on
           sagedusala 77–81 GHz ühtlustatud lähiala liiklusradarite kasutuseks,
   ON VASTU VÕTNUD KÄESOLEVA OTSUSE:
                                                Artikkel 1
   Ühiselt ELi huvides tegutsevad liikmesriigid osalevad Rahvusvahelise Telekommunikatsiooni
   Liidu 2015. aasta ülemaailmsel raadiosidekonverentsil eesmärgiga vaadata läbi raadioside-
   eeskirjad.
ET                                                  8                                                  ET
 ---pagebreak---    Liidu nimel võetavad seisukohad läbirääkimistel ja raadioside-eeskirjade muudatuste
   vastuvõtmisel on sätestatud käesoleva otsuse lisas.
   Kui konverentsil tehakse lisas käsitletud teemal uusi ettepanekuid, mille kohta puudub liidu
   seisukoht, siis võetakse liidu seisukoht kohapealse koordineerimise abil enne, kui konverents
   raadioeeskirjade muudatused vastu võtab. Sellisel juhul on liidu seisukoht kooskõlas
   käesoleva otsuse lisas sätestatud põhimõtetega.
                                              Artikkel 2
   Raadioside-eeskirjade muudatused avaldatakse Euroopa Liidu Teatajas.
                                               Artikkel
   Käesolev otsus jõustub .
   Brüssel,
                                                Nõukogu nimel
                                                eesistuja
ET                                                9                                              ET